
Savol 

You arrive late to a meeting, and your colleague says...
Nice of you to join us!
What does she most likely mean?
A. She is welcoming you to the team.
B. You are late.
C. She is genuinely happy to see you.
D. You are early.

Bu savol talabgorning pragmatik bilimini tekshirishga mo‘ljallangan bo‘lib, Nice of you to join us! jumlasini tarjima qila olishning o‘zi yetarli emas. Talabgordan savolni nima maqsadda ishlatilganini tushunishi uchun, ushbu jumlaga qo‘shimcha tarzda vaziyat berilgan. Vaziyatda You arrive late to a meeting, and your colleague says... (siz yig‘ilishga kechikib kelasiz. Shunda hamkasbingiz …) mazmunidagi matnni kuzatish mumkin. 
Vaziyat va nazarda tutilgan jumlani mazmunan birlashtirilsa, vaziyat uchun shakllantirigan gap ijobiy tarjimaga ega bo‘lsada, uning ma’nosi kinoyali ma’noni beradi. Ya’ni, hamkasbingiz aslida sizning kelganingizdan xursandligini bildirmayapti. U kinoya (irony/sarcasm) orqali sizning yig‘ilishga kechikkaningizni ta’kidlamoqda. “Nice of you to join us!” iborasi bu kontekstda “Bizga qo‘shilganingiz yaxshi bo‘ldi” degan ijobiy ma’noni emas, balki “Nihoyat keldingiz!”, “Yig‘ilishga kechikib bo‘lsa ham keldingiz-da!” kabi kinoyaviy ma’noni anglatadi. Shu sababli B. You are late aynan berilgan vaziyatga mos keladi.

Qolgan javoblar esa gapning faqat ayrim qismlariga yoki uning yuzaki ma’nosiga tayanadi. 
A. She is welcoming you to the team javobi “join us” iborasiga asoslangan, biroq biz nazarda tutgan vaziyat yangi jamoaga qo‘shilish haqida emas, allaqachon boshlangan yig‘ilishga kelib qo‘shilish haqida ketmoqda. Demak, join us so‘zini join the team ma’nosida tushunish vaziyatga mos kelmaydi.
C. She is genuinely happy to see you javobi esa gapning ijobiy ohangiga tayanadi. Haqiqatan ham, kontekstsiz qaralganda, “Nice of you to join us!” kimnidir xursandchilik bilan kutib olishdek tuyulishi mumkin. Ammo bu yerda “genuinely” - “chin dildan, haqiqatan” - degan ma’noni beradi va aynan shu sababli bu javob vaziyatga to‘liq mos kelmaydi. 
D. You are early esa berilgan vaziyatning o‘ziga zid. Savolda odamning late- kechikib kelgani ochiq aytilgan, shuning uchun early degan javobni tanlash uchun hech qanday asos yo‘q.
Demak, savolni to‘g‘ri yechish uchun o‘quvchi “nice” so‘zining ijobiy ma’nosiga yoki “join us” iborasining yuzaki ma’nosiga aldanmasligi, balki butun vaziyatni birgalikda baholashi kerak. “You arrive late” + “Nice of you to join us!” kombinatsiyasi hamkasbning kinoyali munosabatini ko‘rsatadi. Shuning uchun B. You are late javobi nafaqat grammatik yoki lug‘aviy jihatdan, balki butun kommunikativ vaziyat nuqtai nazaridan ham eng mos javob hisoblanadi.

